Mul pole vähimatki põhjust ega tahtmist "hämamiseks" või üldse mingisuguseks vaidluseks, nii et ses osas võis teilgi "vale mulje jääda".  Iseenesest on ju üsna ükskõik, kuidas asjalood de facto või de iure täpselt on - peaasi, et kodanikel oleks omas riigis hää elada, et riik oleks kodanike  teenistuses ja mitte vastupidi. Nüüdse Eesti kohta seda paraku alati väita ei saa. Kui nüüd veidi sõnadega mängida, siis Eesti vabariik on praegu kohati päris eestivaba riik...:)  Demokraatiagi pole mingi ideaalne riigikord, kuid usun, et süsteemi saab hää tahtmise korral seestpoolt muuta ja parandada, nagu oli seda mingil määral võimalik teha isegi ENSV-s.  Kuid veelkord: konfrontatsioon, kibestumus ja tõe monopoliseerimine pole siin parimad abimehed.  Tegelikult oleks värskete mõtete  püüdmiseks päris huvitav ja kasulik teinekord taolisel ümarlaual osaleda...:)  Iseseisvuslastele igatahes siiralt jõudu oma tõe levitamisel ning tolerantsi ka teiste tõdede suhtes!